CELEX: 32007R0377
Language: mt
Date: 2007-03-29 00:00:00
Title: Regolament tal-Kummissjoni (KE) Nru 377/2007 tad- 29 ta’ Marzu 2007 dwar il-klassifikazzjoni ta' ċerti merkanziji fin-Nomenklatura Maqgħuda

29.2.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  258
               
            REGOLAMENT TAL-KUMMISSJONI (KE) Nru 377/2007
      tad-29 ta’ Marzu 2007
      dwar il-klassifikazzjoni ta' ċerti merkanziji fin-Nomenklatura Maqgħuda
      IL-KUMMISSJONI TAL-KOMUNITAJIET EWOPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura ta’ l-istatistika u tariffarja u dwar it-Tariffa Doganali Komuni (1), u partikolarment l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jirrigwardaw il-klassifikazzjoni ta' l-oġġetti riferiti fl-Anness ma' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kull nomenklatura oħra li hi kompletament jew parzjalment ibbażata fuqha jew li żżid xi sottodivizjoni addizzjonali magħha u li hi stabbilita permezz ta' dispożizzjonijiet Komunitarji speċifiċi, bil-ħsieb ta’ l-applikazzjoni ta’ tariffa jew miżuri oħra dwar il-kummerċ merkantili.
               
            
                  (3)
               
               
                  Skond dawn ir-regoli ġenerali, il-merkanziji deskritti fil-kolonna 1 tat-tabella ppreżentata fl-Anness għandhom ikunu kklassifikati taħt il-kodiċi NM indikata fil-kolonna 2, bis-saħħa tar-raġunijiet ippreżentati fil-kolonna 3.
               
            
                  (4)
               
               
                  Hu xieraq li jkun stiplulat li informazzjoni tat-tariffa li torbot li nħarġet mill-awtoritajiet tad-dwana ta' l-Istati Membri rigward il-klassifikazzjoni ta' merkanzija fin-Nomenklatura Magħquda iżda li mhijiex skond dan ir-Regolament tista', għal perjodu ta' tliet xhur, tkompli tkun evokata mid-detentur, skond l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
               
            
                  (5)
               
               
                  Il-miżuri previsti f’dan il-Regolament huma skond l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      L-oġġetti deskritti fil-kolonna 1 tat-tabella imniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikat fil-kolonna 2 ta' dik it-tabella.
      Artikolu 2
      Informazzjoni tariffarja li torbot maħruġa mill-awtoritajiet tad-dwana ta' l-Istati Membri, li mhijiex skond dan ir-Regolament, tista' tkompli tiġi evokata għal perjodu ta' tliet xhur skond l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 29 ta’ Marzu 2007.
         
            
               Għall-Kummissjoni
            
            László KOVÁCS
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1. Ir-Regolament kif emendat l-aħħar bir-Regolament tal-Kunsill (KE) Nru 301/2007 (ĠU L 81, 22.3.2007, p. 11).
      
         (2)  ĠU L 302, 19.10.1992, p. 1. Ir-Regolament kif emendat l-aħħar bir-Regolament (KE) Nru 1791/2006 (ĠU L 363, 20.12.2006, p. 1).
      
         ANNESS
         
                     Deskrizzjoni ta’ l-oġġetti
                  
                  
                     Klassifikazzjoni
                     (Kodiċi-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     
                                 1.
                              
                              
                                 Preparazzjoni ta’ ġellewż magħmula minn taħlita ta’ ġellewż u zokkor, ippreżentata fil-forma ta’ frak (% bl-użin) (*),
                                 
                                    
                                                   Qlub tal-ġellewż
                                                
                                                
                                                   40 
                                                
                                             
                                                   Zokkor miżjud
                                                
                                                
                                                   60 
                                                
                                             
                                 Il-qlub tal-ġellewż huma nkaljati f'temperatura ta' 140oĊ għal 20-25 minuta. Iz-zokkor ikun inkaljat separatament fl-istess temperatura għal 15-17-il minuta. Il-ġellewż u z-zokkor inkaljati mbagħad jitħalltu u jkunu nkaljati flimkien għal 12-15-il minuta. Il-preparazzjoni imbagħad tkun imkessħa u mqatta’ f’partiċelli ta' daqs ta’ 1-4 mm. Imbagħad tkun ippakkjata f'boroż ta' mill-inqas 10kg għal bejgħ bl-ingrossa.
                                 Din il-preparazzjoni hija prodott intermedjarju, u mhijiex intenzjonata għal konsum immedjat iżda għal użu fil-manifattura ta’ ċikkulati, ġelati, ħelu u prodotti moħmija.
                              
                           
                  
                     2008 19 19 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda (NM), il-kliem tal-kodiċi NM 2008 , 2008 19  u 2008 19 19 .
                     Dan il-prodott mhux ikklassifikat f’Kapitlu 17 minħabba li huwa preparazzjoni ta' l-ikel biz-zokkor magħmula minn taħlita ta’ ġellewż u zokkor (NSSA għal Kapitlu 17, Ġenerali, paragrafu (b)).
                     It-titlu 1704  ma japplikax għal din il-preparazzjoni ta' ġellewż biz-zokkor għax mhijex immarkittjata jew intenzjonata għal użu bħala prodott tal-ħelu fiha innifisha (NSSA għal titlu 1704 , l-ewwel paragrafu).
                     Dan il-prodott huwa kopert minn Kapitlu 20 għax huwa ppreparat jew ippreservat b'mod mhux speċifikat f’Kapitlu 8 (Nota 1 (a) għal Kapitlu 20 u NSNM għal subtitli 2008 11 10  sa 2008 19 99 ).
                     Billi huma ġellewż imħallta biz-zokkor u billi għaddew minn preparazzjoni (inkaljar), dan il-prodott huwa kklassifikat fis-subtitlu 2008 19 19  (NSNM għal subtitli 2008 11 10  sa 2008 19 99 )
                  
               
               
                     
                                 2.
                              
                              
                                 Preparazzjoni ta’ ġellewż magħmula minn taħlita ta’ ġellewż u zokkor ippreżentata fil-forma ta’ trab (% bl-użin) (**),
                                 
                                    
                                                   Qlub tal-ġellewż
                                                
                                                
                                                   40 
                                                
                                             
                                                   Zokkor miżjud
                                                
                                                
                                                   60 
                                                
                                             
                                 Il-qlub tal-ġellewż huma nkaljati f'temperatura ta' 140oĊ għal 20-25 minuta. Iz-zokkor ikun inkaljat separatament fl-istess temperatura għal 15-17-il minuta. Il-ġellewż u z-zokkor inkaljati mbagħad jitħalltu u jkunu nkaljati flimkien għal 12-15-il minuta. Il-preparazzjoni imbagħad tkun imkessħa u mqatta’ f’partiċelli ta' daqs ta’ 1-4 mm qabel ma jkunu mitħuna f'daqs ta' 20-30 microns. Imbagħad tkun ippakkjata f'boroż ta' mill-inqas 12,5kg għal bejgħ bl-ingrossa.
                                 Din il-preparazzjoni hija prodott intermedju, u mhijiex intenzjonata għal konsum immedjat iżda għal użu fil-manifattura ta’ ċikkulati, ġelati, ħelu u prodotti moħmija.
                              
                           
                  
                     2008 19 19 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall--interpretazzjoni tan-Nomenklatura Magħquda, il-kliem tal-kodiċi NM 2008 , 2008 19  u 2008 19 19 .
                     Dan il-prodott mhux ikklassifikat f’Kapitlu 17 minħabba li huwa tħejjija ta' l-ikel biz-zokkor magħmula minn taħlita ta’ ġellewż u zokkor (NSSA għal Kapitlu 17, Ġenerali, paragrafu (b)).
                     Titlu 1704  ma japplikax għal din il-preparazzjoni, għax hija prodott semi-manufatturat, li mhuwiex trasformata direttament f'ċertu tip ta' prodott tal-ħelu ta' dan it-titlu (NSNM għall-titlu 1704 , l-ewwel paragrafu, ix, u NSNM għal subtitli 1704 90 51  sa 1704 90 99 , it-tieni paragrafu).
                     Dan il-prodott huwa kopert minn Kapitlu 20 għax huwa ppreparat jew ippreservat b'mod mhux speċifikat f’Kapitlu 8 (Nota 1 (a) għal Kapitlu 20 u NSNM għal subtitli 2008 11 10  sa 2008 19 99 ).
                     Billi huma ġellewż imħallta biz-zokkor u billi għaddew minn preparazzjoni (inkaljar), dan il-prodott huwa kklassifikat fis-subtitlu 2008 19 19  (NSNM għal subtitli 2008 11 10  sa 2008 19 99 )
                  
               
               
                     
                                 3.
                              
                              
                                 Preparazzjoni ta’ ġellewż magħmula minn taħlita ta’ ġellewż u zokkor ippreżentata fil-forma ta’ pejst (% bl-użin) (***),
                                 
                                    
                                                   Qlub tal-ġellewż
                                                
                                                
                                                   40 
                                                
                                             
                                                   Zokkor miżjud
                                                
                                                
                                                   60 
                                                
                                             
                                 Il-qlub tal-ġellewż huma nkaljati f'temperatura ta' 140oĊ għal 20-25 minuta. Iz-zokkor ikun inkaljat separatament fl-istess temperatura għal 15-17-il minuta. Il-ġellewż u z-zokkor inkaljati mbagħad jitħalltu u jkunu nkaljati flimkien għal 12-15-il minuta. Il-preparazzjoni imbagħad tkun imkessħa u mqatta’ f’partiċelli ta' daqs ta’ 1-4 mm qabel ma jkunu mitħuna f'daqs ta' 20-30 microns. Il-preparazzjoni mitħuna mbagħad tkun imħallta sa ma tieħu l-forma ta' pejst omoġenea. Imbagħad tkun ippakkjata f'boroż ta' mill-inqas 20kg għal bejgħ bl-ingrossa.
                                 Din il-preparazzjoni hija prodott intermedju, mhijiex intenzjonata għal konsum immedjat iżda għal użu fil-manifattura ta’ ċikkulati, ġelati, ħelu u prodotti moħmija.
                              
                           
                  
                     2008 19 19 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, il-kliem tal-kodiċi NM 2008 , 2008 19  u 2008 19 19 .
                     Dan il-prodott mhuwiex ikklassifikat f’Kapitlu 17 minħabba li hija tħejjija ta' l-ikel biz-zokkor magħmula minn taħlita ta’ ġellewż u zokkor (NSSA għal Kapitlu 17, Ġenerali, paragrafu (b)).
                     Titlu 1704  ma japplikax għal din il-preparazzjoni, għax hija prodott semi-manufatturat, li mhuwiex trasformat direttament f'ċertu tip ta' prodott tal-ħelu ta' dan it-titlu (NSSA għal titlu 1704 , l-ewwel paragrafu, ix, u NSNM għal subtitli 1704 90 51  sa 1704 90 99 , it-tieni paragrafu).
                     Dan il-prodott huwa kopert minn Kapitlu 20 għax huwa ppreparat jew ippreservat b'mod mhux speċifikat f’ Kapitlu 8 (Nota 1 (a) għall-Kapitlu 20 u NSNM għal subtitli 2008 11 10  sa 2008 19 99 ).
                     Billi huma ġellewż imħallta biz-zokkor u billi għaddew minn preparazzjoni (inkaljar), dan il-prodott huwa kklassifikat f’subtitlu 2008 19 19  (NSNM għal subtitli 2008 11 10  sa 2008 19 99 )
                  
               
               
            (*)  Ir-ritratt Nru 1 huwa purament għall-informazzjoni.
         
            (**)  Ir-ritratt Nru 2 huwa purament għall-informazzjoni.
         
            (***)  Ir-ritratt Nru 3 huwa purament għall-informazzjoni.